laion/Wikipedia-Exotic huggingface dataset:
ולנטין טלגדי

ולנטין טלגדי, (בהונגרית: Telegdi Bálint; בודפשט, 11 בינואר 1922 - פסדינה, 8 באפריל 2006[1]) היה פיזיקאי חלקיקים ניסיוני יהודי-הונגרי-אמריקאי, זוכה פרס וולף, פרופסור, חבר במספר אקדמיות למדעים. אחד מאנשי-המאדים (מדענים) על פי ג'רג' מרקס. הוא ואביו (יזם ספנות) התגוררו במדינות דרום מזרח אירופה מגיל חודש. בשנים 1928–1929 חזרו לבודפשט לשנתיים, שם למד בבית הספר ולמד הונגרית. טלגדי למד בתיכון בווינה ועבר לאיטליה בשנת 1938 לפני פרוץ מלחמת העולם השנייה. הוא סיים את לימודיו באוניברסיטת לוזאן בשווייץ, תואר ראשון בהנדסה כימית (עבודת הדוקטורט שלו הייתה מחקר על "הזמן המת" של שפופרת מונה גייגר של גייגר-מולר) וקיבל את הדוקטורט בפיזיקה במכון הטכנולוגי של ציריך. בין השנים 1951 לבין 1976 לימד באוניברסיטת שיקגו לצדו של אנריקו פרמי. אשתו הייתה מזכירתו של לאו סילארד. בשיקגו הוא הוכיח עם מיואונים כי סימטריית ההשתקפות הימנית-שמאלית (P-symmetry) נפגעת (זה הוכח גם על ידי אחרים), אך הוא הוכיח בנוסף שאם משקפים את המערכת ומשנים את המטען לנגדי זהו סוג של "תמונת מראה" שמופיעה בטבע, הסימטריה של שיקוף מטען + שיקוף חלל (סימטריית CP) נכונה בקירוב טוב. בשני הניסויים הוא חקר את התפוררותם של המיואונים. מיואון פשוט (שלילי) תמיד פולט אלקטרונים בכיוון קוטב אחד ביחס לכיוון הסיבוב שלו, ואנטימון ( אנטי-חלקיק טעון חיובי של המיואון) פולט אלקטרונים לכיוון הקוטב השני. בין השנים 1978–1992 הוא היה פרופסור במכון הטכנולוגי של קליפורניה (Caltech). הוא קיבל את פרס וולף בשנת 1991[2]. בשנים 1976 עד 1989, עד לפרישתו, היה פרופסור במכון הטכנולוגי של ציריך (Eidgenössische Technische Hochschule). לאחר פרישתו עבד ב-CERN. אנשי המאדים (מדענים) ג'רג' מרקס:הגעתם של אנשי המאדים, מדענים הונגרים שעיצבו את ההיסטוריה של המאה ה-20 במערב, 2000 בלינט טלגדי: הנצחת אנריקו פרמי, כתב העת "סקירת הפיזיקה", 2001/10 ולנטין טלגדי: התוכן האינטלקטואלי של הפיזיקה הניסוית, סקירת הפיזיקה 2002/01 (במקור:Mind over matter: The intellectual content of experimental physics, 1990) ולנטין טלגדי: פרמי וסילארד, סקירת הפיזיקה 1997/3 מאמרים נוספים באנגלית דף עם דיוקנו ג'רג' מרקס: ולנטין טלגדי בן 80, כתב עת "סקירת הפיזיקה" 2002/2001 אלמר נאגי:ליום הולדתו ה-80 של אמן הקאונים והמשחקים הנייטרליים, סקירת הפיזקה 2002/2001. ג'רג' וסטרגומביi: הפגישות שלי עם ולנטים טלגדי, סקירת הפיזיקה 2002/2001 מגדלנה הרגיטאי:הפיזיקאי הנע הנצחי, כתב עת "מדע הונגרי", 2006/8 (הנצחה במותו) ג'רג' מרקס:אגדת אנשי המאדים מדיה וקבצים בנושא ולנטין טלגדי בוויקישיתוף
ג'יילן סמית'

ג'יילן ראשיד סמית' (באנגלית: Jalen Rasheed Smith; נולד ב-16 במרץ 2000) הוא כדורסלן אמריקאי, המשחק בקבוצת אינדיאנה פייסרס מליגת ה-NBA. סמית' נולד בעיר פורטסמות', וירג'יניה, וגדל בבולטימור שבמרילנד. בשתי עונותיו האחרונות בקבוצת הכדורסל של תיכון "Mount Saint Joseph" זכה בתואר שחקן התיכונים המצטיין של מרילנד, לאחר שרשם ממוצעים של כ-23 נקודות ו-11 ריבאונדים למשחק. בסיום עונת 2017/2018 נבחר להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית. בשנת 2018 החל ללמוד באוניברסיטת מרילנד. בעונתו הראשונה בקבוצת הכדורסל שלה – "מרילנד טרפיינס" – פתח בכל המשחקים וקלע 11.7 נקודות בממוצע למשחק. בעונה העוקבת שיפר את תפוקתו ל-15.5 נקודות, 10.5 ריבאונדים ו-2.4 חסימות בממוצע למשחק, והוביל את הטרפיינס למאזן ניצחונות חיובי 24–7. במרץ 2020 נבחר הן לחמישיית העונה והן לחמישיית ההגנה של העונה של מחוז "Big Ten". באפריל 2020 הודיע כי בחר לעזוב את האוניברסיטה, לאחר שנתיים בלבד, לטובת התמודדות לבחירה בדראפט ה-NBA. בדראפט ה-NBA‏ 2020 נבחר סמית' על ידי פיניקס סאנס, בבחירה העשירית. מדיה וקבצים בנושא ג'יילן סמית' בוויקישיתוף ג'יילן סמית', ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ביוגרפיה של סמית', באתר קבוצת אוניברסיטת מרילנד סטטיסטיקות משחק מקדונלד'ס אול אמריקן 2018, באתר realgm.com הסטטיסטיקות של סמית' בליגת המכללות, באתר sports-reference.com זוכי פרסי עונת 2019/2020 ב-Big Ten, באתר הרשמי, 9 במרץ 2020 סמית' מעמיד את עצמו לבחירה בדראפט 2020, באתר nbcsports.com,‏ 7 באפריל 2020 רשימת הנבחרים בדראפט 2020, באתר basketball-reference.com
כנסיית גבירתנו של הבשורה

כנסיית גבירתנו של הבשורה (בערבית: كنيسة سيدة البشارة) היא כנסייה נוצרית קתולית, השוכנת בעיר עמאן בירת ירדן. הכנסייה ממוקמת באזור ג'בל וובדא במרכזה של העיר. היא נפתחה בשנת 1962. מבנה הכנסייה הוא מלבני ובעל גג רעפים ומגדל נושא צלב צמוד אליו בקצהו המזרחי. הכנסייה משתייכת לפטריארכיה הלטינית של ירושלים. קהילת הכנסייה ציינה ב-2012 מלאת 50 שנים לייסודה. לרגל המאורע שופצה הכנסייה במימון הפטריארכיה. מדיה וקבצים בנושא כנסיית גבירתנו של הבשורה בוויקישיתוף
עמותת מגדלור

עמותת מגדלור היא ארגון המאגד את בוגרי ובוגרות קורס חובלים של חיל הים במטרה לפתח ולהעצים בוגרי חובלים לדורותיהם למען החברה בישראל. יו"ר העמותה הוא רן תושיה. הארגון יוזם ומנהל מספר של תוכניות ופרויקטים למען החברה בישראל, למען חיזוק קהילת החובלים ולמען לוחמי זרוע הים. העמותה עושה שימוש בידע ובניסיון של הבוגרים, ביניהם מייסדי חברות, שותפים ומנהלים בכירים במגזר הפרטי והציבורי, תוך הדגשת ערכי קצין הים: מקצועיות, מצוינות ועבודת צוות. העמותה מנהלת את רשת הנטוורקינג דרך מספר של פלטפורמות שיווק ודיוורור: קבוצת פייסבוק, אפליקציה, ניוזלטר חודשי, קבוצת ווטסאפ ודפי אינסטגרם ו-LinkedIn. כ-2500 חובלים אשר חשופים ולוקחים חלק בפעילויות העמותה השונות. רשת הקשרים הפנימית מהווה תמיכה עבור כל חובל. וכוחה ועוצמתה פתוחים לכל בוגר. העמותה מנהלת מגוון רב של קבוצות ספורט ופנאי שנפגשות כל שבוע החל מכדורגל, כדורסל, טניס, כדורעף, גלישה, קבוצת הפלגות. העמותה מנהלת פורומים מקצועיים שונים במגוון תחומים כדי שכל חובל יוכל למצוא את המקום הייחודי עבורו. העמותה מקיימת תוכניות ייעוץ והדרכה שונות עבור החברה בישראל במגוון פלחי אוכלוסייה שונים. תוכניות עבור שילוב חרדים בהיי טק, שילוב ותמיכה בסטודנטים ממעמד סוציו-אקונומי נמוך, נוער בסיכון, לוחמים משוחררים מחיל הים וחיילים בודדים. עמותת מגדלור חברה לאייסף - הקרן הבינלאומית לחינוך, וחברי מגדלור משמשים חונכים לסטודנטים ולבוגרים של אייסף, ומעניקים להם הדרכה בצומת משמעותי בחייהם. פרויקט משותף של מגדלור ועמותת "זיו נעורים" שנעשה בקיץ 2020. בעקבות משבר הקורונה והמצוקה בקרב עמותות ברחבי הארץ. עמותת מגדלור נרתמה לליווי נוער התוכנית התקיימה בפעילות של גלישת גלים בחוף נתניה. עמותת מגדלור מלווה את קרן מושל החל מהקמתה לפני מספר שנים. העמותה מקיימת ארבע תוכניות שונות עבור הקרן: מושל קריירה- עבור בוגרי התוכנית שנמצאים בצומת דרכים משמעותית בחייהם. מושל רפואה- בוגרי קורס חובלים רופאים מלווים סטודנטים לרפואה. מושל ניהול- בוגרי קורס חובלים בכירים מלווים מנהלים מקהילת הבוגרים של מושל. תוכנית "טבילה ראשונה"- בוגרי קורס חובלים מלווים סטודנטים בשנתם האחרונה לתואר. העמותה מנהלת צוות קריירה אשר עוזר לכל חובל באשר הוא במציאת עבודה. בנוסף כל חובל שמשתחרר יכול להתחיל את תוכנית "קסנון", תוכנית בה כל חובל מקבל חובל בוגר ותיק יותר שמלווה אותו ומסייע לו בקבלת החלטות חשובות לקראת היציאה לאזרחות. בנוסף העמותה מקיימת תוכניות חניכה שונות גם לחובלים אשר נמצאים בשלב מתקדם בקריירה אך מחפשים חיזוקים, ונמצאים בתקופה של שינויים המחייבים קבלת החלטות משמעותיות. תוכנית קסנון היא תוכנית חניכה לכל בוגר/בוגרת קורס חובלים במעמד השחרור. התוכנית נועדה לסייע לבוגרים להשתלב בחיים האזרחים בכל ההיבטים. עמותת מגדלור חונכת את הסטודנטים והבוגרים של קרן "אייסף" ומעניקה להם הדרכה בצומת משמעותי בחייהם. מפגש של בוגרי תוכנית "מושל" יחד עם בוגרי קורס חובלים, פברואר 2020. תלמידי אורט אשדוד מודים לעמותת מגדלור על תרומת מסיכות מרץ 2020. בוגרי קורס חובלים מלווים לוחמים שזה עתה השתחררו משירות ביחידות חיל הים, אפריל 2020. פרויקט משותף של מגדלור ועמותת "זיו נעורים" בנתניה פעילות ימית של גלישת גלים, קיץ 2020. קבוצת ספורט של העמותה, יולי 2020. עמותת חיל הים מדיה וקבצים בנושא עמותת מגדלור בוויקישיתוף אתר האינטרנט הרשמי של עמותת מגדלור אתר האינטרנט הרשמי של עמותת מגדלור (באנגלית) עמותת מגדלור, באתר "גיידסטאר ישראל" פרויקט מגדלור באתר קרן אייסף, פסח 2019
עולם צפוף

עולם צפוף הוא אלבומה השני של להקת הקליק, אשר יצא ב־1 ביוני 1983. מתוך האלבום התפרסמו הלהיטים "אל תדליקו לי נר", "כל האמת" ו"אני אבוד". בשנת 1983 הצטרפה ללהקה הקלידנית רונה ורד, והיא השתתפה בהקלטות (אך לא נמנתה עם חברי הלהקה בתקליט). האלבום, כמו קודמו, התאפיין בטקסטים פרובוקטיביים, והוא עוסק בין היתר במין, בשיגעון ובמוות. בשיר "היי ילדון" יש התייחסות ראשונה להומוסקסואלים במוזיקה הישראלית. השיר "אל תדליקו לי נר" יצא תוך כדי מלחמת לבנון הראשונה, וקיבל משמעות נוספת כשנהפך להמנון לא רשמי של חיילים בלבנון. הוא מוקם במקום ה־34 במצעד הפזמונים העברי השנתי לשנת תשמ"ד, והשיר "כל האמת" הגיע למקום ה־11. את הרצועה האינסטרומנטלית היחידה באלבום, "את מי את אוהבת", הייתה הלהקה נוהגת לבצע בהופעותיה בגרסה הכוללת מילים. תיעוד מוקלט של גרסה זו מופיע באלבום ההופעה החיה במועדון זמן אמיתי בתל אביב שראה אור בשנת 1988. מילות השירים נכתבו על ידי דני דותן, המוזיקה לשירים הולחנה על ידי אלי אברמוב. דני דותן – שירה, מילים אלי אברמוב – גיטרות, הלחנה, הפקה מוזיקלית עובד אפרת – גיטרה בס, הפקה מוזיקלית ז'אן ז'אק גולדברג – תופים אילן וירצברג – מפיק מוזיקלי רונן בן טל – סינתיסייזר רונה ורד – סינתיסייזר שלמה משיח – חצוצרה עופר פסנזון – מפיק מיכה מיכאלי – גיטרה בס יוריק בן דוד – מפיק בפועל מאת אורי זר אביב, קיצור תולדות הקליק, באתר טיים אאוט, ‏4 במרץ 2015 עולם צפוף, באתר פזמונט
הר דאגלס (מונטנה)

הר דאגלס (באנגלית: Mount Douglas) הוא הר ברכס אבסרוקה (רכס בהרי הרוקי), במחוז סוויט גראס, במדינת מונטנה שבארצות הברית. ההר הוא הפסגה הגבוהה ביותר במחוז סוויט גראס. ההר ממוקם בשטח היער הלאומי גאלאטין, ובשטח אזור הפרא אבסרוקה-ברטות'. גובהו של ההר 3,440 מטרים מעל פני הים; הר דאגלס הוא ההר ה-44 בגובהו במונטנה; הר דאגלס הוא ההר ה-3,450 בגובהו בארצות הברית. ההר מתנשא לגובה של 501 מטרים מעל סביבתו. שמו של ההר ניתן לו על ידי הסקר הגאולוגי של ארצות הברית. הר דאגלס נקרא על שמו של אי. אם. דאגלס (E. M. Douglas), שהיה עובד של הסקר הגאולוגי של ארצות הברית. • Gannett, Henry, The origin of certain place names in the United States, P 108 הרי מונטנה באתר ממשלת מונטנה הר דאגלס באתר הסקר הגאולוגי של ארצות הברית מפה טופוגרפית של אזור הר דאגלס הר דאגלס באתר peakbagger הר דאגלס באתר peakery (מפת אזור הר, מרחקים לאתרים סמוכים) מפת אזור הר דאגלס תרשים הנוף הנשקף מהר דאגלס באתר peakvisor מידע גאוגרפי לפי מקור אחר גובהו של ההר 2,988 מטרים מעל פני הים גובהו של ההר לפי מקור אחר, וכן לפי מקור נוסף הוא ההר ה-49 בגובהו באנטארקטיקה הרי מונטנה לפי גובהם - באתר ממשלת מונטנה נתוני גובה השוואתיים עבור הר דאגלס ראו בספר The origin of certain place names in the United States המפורט בפסקת "לקריאה נוספת"
אלן לואיז וילסון

אלן לואיז אקסון וילסון (באנגלית: Ellen Louise Axson Wilson;‏ 15 במאי 1860 – 6 באוגוסט 1914) הייתה אשתו הראשונה של נשיא ארצות הברית וודרו וילסון והגברת הראשונה של ארצות הברית משנת 1913 ועד מותה. אלן לואיז אקסון נולדה ברום שבמדינת ג'ורג'יה למשפחת הכומר הפרסביטרי ס. אי. אקסון (S.E. Axson). תומאס וודרו וילסון פגש אותה לראשונה בהיותו בן שש ובהיותה תינוקת. בשנת 1883 בהיותו עורך דין שב וילסון לבקר את משפחת הכומר אקסון ופגש שוב את "אלי לו" והם התאהבו. בני הזוג נישאו בשנת 1885 מאחר שאלן סירבה לעזוב את אביה שהיה שרוי באבל בשל מות אימה. לאחר נישואיהם עבר וילסון ללמד במכללת ברין מאר ובני הזוג התגוררו בקמפוס המכללה. אלן שבה לעיר הולדתה בג'ורג'יה ללדת את בתה מרגרט בשנת 1886 ואת ג'סי בשנת 1887, אולם בתם השלישית, אלינור, נולדה בקונטיקט, עת התגוררו בני הזוג באוניברסיטת וסליאן (אנ') שם לימד וילסון. אלן למדה אומנות בניו יורק החל משנת 1890 למשך זמן קצר. בעת מגוריה בבית הלבן, בשנת 1913, נבנה עבורה סטודיו לציור עם חלון בתקרה על מנת לאפשר לה לצייר בחדר המואר באור טבעי. אלן אף יזמה אירועים בהם נכחו הנשיא ומחוקקים בעלי השפעה - אירועים שהביאו להסכמה על חקיקת חוקים שונים. בהיות אלן צאצאית למשפחת בעלי מטעים ובעלי עבדים מג'ורג'יה, השקיעה אלן את מרצה ואת מעמדה בשיפור תנאי המגורים של השחורים בוושינגטון, שהתגוררו בשכונות עוני ובתנאים קשים ביותר. ביקוריה בשכונות העוני (ביקורים בהם נכחה התקשורות ואף אנשי הקונגרס) הביאו להגברת המודעות לבעיות השחורים בעיר. מותה של אלן אף החיש את החוק שהיא פעלה להעברתו הדואג לזכויות השחורים ולשיפור מעמדם. אלן נפטרה ב-6 באוגוסט 1914 מדלקת בכליות (מחלת ברייט) (אנ') ונקברה בעיר הולדתה. ביום שקדם למותה ביקשה אלן מבעלה שלא יישאר אלמן, ושימצא במהרה אישה, ואכן בשנת 1915 נשא הנשיא לאישה את אדית בולינג וילסון. מדיה וקבצים בנושא אלן לואיז וילסון בוויקישיתוף ביוגרפיה באתר הבית הלבן. ביוגרפיה באתר הספרייה של הגברות הראשונות אלן לואיז וילסון, באתר "Find a Grave" (באנגלית) אלן לואיז וילסון, באתר אנציקלופדיה בריטניקה (באנגלית)
הלשכה לעניינים סודיים

הלשכה לעניינים סודיים הייתה אחת מגופי רוסיה הצארית, שנוצרה כדי לפקח על הממשלה, ווידוא יישומן המדויק של גזירות המלוכה ועל ניהול החקירות החשובות ביותר של פשעים נגד המדינה. תחת גוף זה נחתם לראשונה חוזה להקמת שירות הדואר הממשלתי. הלשכה נחשבת לסוכנות הריגול הראשונה בהיסטוריה של רוסיה. הלשכה הוקמה בשנת 1654 על ידי אלכסיי מיכאילוביץ' והייתה מצד אחד, המשרד האישי של הצאר, מצד שני, מוסד שאליו הועברו תיקים ממגופים אחרים בפקודת הצאר. פריקאז הארמון הגדול שהיה אחראי לאבטחת ארמונות הצאר היה כפוף לו. הגוף בוטל לאחר מותו של אלכסיי מיכאילוביץ'. הגוף נהנה מעצמאות רבה ולא היה כפוף לביקורת של הדומה הבויארית. פעמים רבות שסוכני הלשכה נשלחו עם שגרירים למדינות שונות ולקונגרסים של השגרירות, כמו גם יחד עם הוויוודים. הם היו אמורים לעקוב אחר פעולות השגרירים והמושלים ולדווח על הכל לריבון. לכן, השגרירים תמיד ניסו לשחד פקידים כאלה. הגוף ערך חקירות בענייני המדינה החשובים ביותר, למשל בנושא זיוף מטבעות, המקרה של הפטריארך ניקון וכדומה וכן עסקה בציד ציפורים, בזים ונצים עם צוות מיוחד שעסק בתפיסתם והכשרתם, כמו גם ציד יונים, בהם היו יותר מ-100,000 קני יונים להזנת עופות דורסים, לתועלתו של הצאר. הלשכה בוטלה בשנת 1676, בראשית שלטונו של פיודור אלכסייביץ'. לאחר מכן, יורשיו היו פריקאז פראובראז'נסקי והלשכה החשאית. מדיה וקבצים בנושא הלשכה לעניינים סודיים בוויקישיתוף Козловский, Иван Павлович, «Первые почты и первые почтмейстеры в Московском государстве. Том I», Варшава, 1913 год. МЭСБЕ "ТАЙНЫХ ДЕЛ ПРИКАЗ". Большая российская энциклопедия.
הר דאגלס (מיין)

הר דאגלס או גבעת דאגלס (באנגלית: Douglas Mountain או Douglas Hill) הוא הר ברכס גבעות סאדלבק, במחוז קמברלנד, במדינת מיין שבארצות הברית. ההר ממוקם בין העיירה סבאגו והעיירה בולדווין. ההר ממוקם מצדו המערבי של אגם סבאגו. גובהו של ההר 421 מטרים מעל פני הים; ההר הוא ההר ה-662 בגובהו במיין; ההר הוא ההר ה-60,800 בגובהו בארצות הברית. ההר מתנשא לגובה של 259 מטרים מעל סביבתו. שמו של ההר ניתן לו על ידי המתיישבים הראשונים, אזרחי ארצות הברית, שהתיישבו באזור בשנות ה-30 של המאה ה-19. ההר נקרא על שמם של שניים מהמתיישבים האירופאים הראשונים שהתיישבו באזור - ג'ון דאגלס (John Douglas), ואנדרו דאגלס (Andrew Douglas). בשנת 1892 נרכש ההר והאזור סביבו על ידי המנתח הניו יורקי דוקטור ויליאם בלקמן (Dr. William Blackman). בלקן הקים על ההר בית נופש המיועד לאמנים המתארחים באזור. בלקמן הקים בפסגת ההר מגדל תצפית עשוי אבן, בגובה של כ-5 מטרים, ממנו ניתן לצפות לעבר אגם סבאגו, הרי פרזידנשאל והעיר פורטלנד, וכן לעבר הגבעות והאגמים שבמערב מיין. בלקמן כתב על לוח בסמוך למגדל: "Non Sibi sed Omnibus" שמשמעו בלטינית: "לא בשביל אחד - אלא בשביל כולם", היינו - שמגדל התצפית מיועד לציבור כולו. מאוחר יותר נרכש אזור ההר על ידי עמותת The Nature Conservancy, במטרה לשמר את האזור מפני פיתוח עירוני. העמותה העבירה את הבעלות בשטח לעיירה סבאגו, על מנת שזו תיצור במקום אתר נופש ופנאי. • Steve Pinkham, The Mountains of Maine: Intriguing Stories Behind Their Names מדיה וקבצים בנושא הר דאגלס בוויקישיתוף הר דאגלס באתר peakbagger הר דאגלס באתר peakery (מידע למטפסים, תצלומים, מפות, ומרחקים לאתרים סמוכים) תרשים הנוף הנשקף מהר דאגלס באתר peakvisor מפה טופוגרפית תלת־ממדית של אזור הר דאגלס תיאור מסלולי ההליכה על ההר באתר Maine Trail Finder מסלול ההליכה אל פסגת ההר באתר alltrails הר דאגלס באתר Maine By Foot הר דאגלס ומגדל התצפית שבראשו באתר hikingproject Complete Guide To Hiking in Southern Maine: Trails & Locations תצלומי מסלול הטיפוס ומגדל התצפית תצלומי הר דאגלס תצלומי הנוף הנשקף מפסגת ההר הטיפוס על הר דאגלס, סרטון באתר יוטיוב מידע גאוגרפי מידע על מיקום ההר לפי מקור אחר גובהו של ההר 417 מטרים מעל פני הים גובה ההר ראו בספר "The Mountains of Maine: Intriguing Stories Behind Their Names" המפורט להלן בפסקת "לקריאה נוספת" מידע על מגדל התצפית מידע על כתובת המגדל
וילהלם טריבנר

וילהלם טריבנר (בגרמנית: Wilhelm Trübner‏; 3 בפברואר 1851 – 21 בדצמבר 1917) היה צייר ריאליסטי גרמני, שהשתייך לחוג הציירים הזצסיון הברלינאי עם וילהלם לייבל. טריבנר נולד בהיידלברג. הוא היה בנם השלישי של צורף הכסף והזהב יוהאן גאורג טריבנר, ואשתו אנה מריה. בשנת 1867 החל להתאמן כצורף בהנאו ופגש את הצייר אנסלם פויירבך שעודד אותו ללמוד ציור. באותה שנה החל ללמוד בבית הספר לאמנות בקרלסרוהה אצל קרל פרידריך שיק. הוא הושפע מאמנים שפגש בקרלסרוהה, כמו הנס קנון ופיאודור דיץ. בשנת 1869 החל ללמוד באוניברסיטת במינכן, שם התרשם מאוד מתערוכה בינלאומית של ציורים של לייבל וגוסטב קורבה. קורבה ביקר במינכן בשנת 1869, לא רק שהציג את עבודותיו אלא הדגים בפומבי את שיטת העבודה המהירה מהטבע. לכך הייתה השפעה מיידית על רבים מהאמנים הצעירים בעיר, שמצאו את גישתו של קורבה כאלטרנטיבה ממריצה למסורת האקדמית. בשנת 1870 הוא הכיר את קרל שוך ואלברט לאנג. באוגוסט 1871, שלושת האמנים ציירו נופים יחד במהלך טיולים ומסעות. בשנת 1872 פגש טריבנר את הנס תומא, צייר גרמני אחר שהתפעל מאוד מהריאליזם הבלתי סנטימנטלי של וילהלם לייבל. יחד היוו טריבנר, שוך, לאנג ותומא את ליבת קבוצת האמנים המכונה חוג לייבל. ראשית שנות השבעים של המאה ה-19 הייתה תקופת גילוי עבור טריבנר. הוא נסע לאיטליה, הולנד ובלגיה, ובפריז נפגש באמנותו של אדואר מאנה, שאת השפעתה ניתן לראות בסגנון הספונטני אך המאופק של דיוקנאותיו ונופיו של טריבנר. לדברי היסטוריון האמנות אברהרד רומר, "טריבנר הגיע לשיאו האמנותי הקצר יחסית בין 1872 ל־1876, ובמהלכם תרם כמה מהתרומות החשובות ביותר להישגיו של חוג הציירים שאיתו. עבודותיו מתקופה זו, כמו "על הספה" (1872) ו"נגרים על גדות אגם וסלינג" (1876), מתארות סצנות פרוזאיות עם ריאליזם קודר וצבע מאופק. לאחר מכן, טריבנר ניסה להשיג הצלחה רבה יותר על ידי הבהרת לוח הצבעים שלו, והוא צייר לעיתים קרובות נושאים היסטוריים וספרותיים. הוא פרסם כתבים על תורת האמנות בשנת 1892 וב־1898, המביעים מעל לכל את הרעיון ש"יופי חייב להיות בציור עצמו, לא בנושא". בכך ביקש מהצופה לגלות יופי בערכים הפורמליים של הציור, בצבעיו או בקומפוזיציה. כך קידם טריבנר פילוסופיה של "אמנות לשם אמנות". בשנת 1901 הוא הצטרף לזצסיון הברלינאי, באותה העת – הפורום החשוב ביותר בגרמניה לתערוכת אמנות האוונגרד. משנת 1903 ועד מותו בשנת 1917 היה פרופסור באקדמיה לאמנויות בקרלסרוהה, ושימש גם כמנהלה בשנים 1904 עד 1910. על הספה ורדים וכלי כסף כלב ונקניקיות התופת של דנטה מות האפיפיור נזירה בקיץ מריבת נערים קרל אברשטוק תצפית על אגם סטרנברגר מדיה וקבצים בנושא וילהלם טריבנר בוויקישיתוף Bahns, Jörn, and Wilhelm Trübner. 1994. W. Trübner: 1851-1917; [Ausstellungskatalog, für das Kurpfälzische Museum der Stadt Heidelberg]. Heidelberg: Braus, p 78 Ruhmer, E. (2003, January 01). "Trübner, (Heinrich) Wilhelm". Grove Art Online. Forster-Hahn, Françoise, et al. (2001). Spirit of an Age: Nineteenth-Century Paintings From the Nationalgalerie, Berlin. London: National Gallery Company p 155 German masters of the nineteenth century: paintings and drawings from the Federal Republic of Germany, libmma.contentdm.oclc.org (באנגלית)
On Somebody

"On Somebody" הוא סינגל שיווקי, שהוקלט על ידי הזמרת האמריקאית אווה מקס. השיר יצא לאור ב-30 בדצמבר 2019, על ידי חברות התקליטים אטלנטיק רקורדס. "On Somebody"' יצא לאור ב-30 בדצמבר 2019, לפני הופעתה של מקס לפני ערב חג המולד בתוכנית "Dick Clark's New Year's Rockin' Eve". השיר נכתב על ידי מקס, הנרי וולטר, ג'ייסון אוגיגן, ליסה סינטה ונייט סיפרט והופק על ידי סירקט וג'ייסון אביגן. השיר עצמו בסגנון אלקטרופופ, מילות השיר המתארות אדם המתקשה לעבור ממערכת יחסים כושלת. הפקת השיר כללה צ'מבלו וכלי נגינה נוספים. מידע על הסינגל "On Somebody" באתר מיוזיק בריינז מידע על השיר "On Somebody" באתר AllMusic מילות השיר "On Somebody" באתר Genius סרטון השיר "On Somebody" באתר יוטיוב מידע על הרצועה "On Somebody" באתר ספוטיפיי אווה מקס, הנרי וולטר, ג'ייסון אביגן, ליסה סינטה, נייט סיפרט Ava Max Releases 'On Somebody' (באנגלית) Ava Max Deals With Breakup Blues On New Bop 'On Somebody', idolator (באנגלית) Ava Max On Somebody: New Single Explores Heartbreak, idolator (באנגלית) Ava Max releases her last new song of 2019, 'On Somebody, abcnewsradioonline (באנגלית) Bops Only: 10 Songs You Need to Start Your Weekend Right, papermag (באנגלית) On Somebody - Single by Ava Max (באנגלית)
Freaking Me Out

"Freaking Me Out" הוא סינגל שיווקי, שהוקלט על ידי הזמרת האמריקאית אווה מקס. השיר יצא לאור ב-31 ביולי 2019, על ידי חברת התקליטים אטלנטיק רקורדס. הווידאו קליפ הרשמי של השיר יצא לאור ב-31 באוקטובר 2019, כעבור שלושה חודשים בדיוק לאחר צאתו של השיר כסינגל. הקליפ יצא לכבוד חג ליל כל הקדושים. הוא בוים על ידי אדגר דניאל וניתן לראות בו את מקס, כשהיא בחוף הים ובאחוזה חשוכה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות. מידע על הסינגל "Freaking Me Out" באתר מיוזיק בריינז מידע על השיר "Freaking Me Out" באתר AllMusic מילות השיר "Freaking Me Out" באתר Genius סרטון השיר "Freaking Me Out" באתר יוטיוב מידע על הרצועה "Freaking Me Out" באתר ספוטיפיי אווה מקס, הנרי וולטר, ג'ונתן סימפסון, מארק ויליאמס, ראול קובינה, סת רפרט Ava Max Is Trapped in Haunted Mansion for ‘Freaking Me Out’ Video (באנגלית) Ava Max (2020-10-30), Ava Max - Freaking Me Out [Official Music Video], נבדק ב-2020-10-30 Freaking Me Out, נבדק ב-2020-11-20 Freaking Me Out - Single by Ava Max (באנגלית)
קאט קאמק

קתרין "קאט" קמאק (באנגלית: Kathryn "Kat" Cammack; נולדה ב-16 בפברואר 1988) היא פוליטיקאית ויועצת פוליטית אמריקאית, שנבחרה לבית הנבחרים של ארצות הברית מטעם מחוז הקונגרס השלישי של מדינת פלורידה בבחירות 2020. טרם היבחרה הייתה בכירה בסגל של חבר הקונגרס טד יוהו, אותו החליפה בקונגרס של ארצות הברית. קאמאק נולדה בדנוור, בירת קולורדו, וגדלה בחווה חקלאית. באוניברסיטת המדינה המטרופולינית של דנוור (אנ') היא השלימה לימודי תואר ראשון ביחסים בינלאומיים, ובמכללת המלחמה של הצי קיבלה תואר שני בביטחון לאומי ובלימודים אסטרטגיים. כמו כן, לקאמק הייתה חברה לייעוץ פוליטי עצמאי. כאשר הייתה סטודנטית לתואר ראשון קאמק עבדה כמתמחה במשרדו של חבר הקונגרס מייק קופמן. בשנת 2011 פונו הוריה מהחווה החקלאית שלהם, ובמשך חודשים אחדים הייתה חסרת בית. בהמשך הצטרפה למטה הבחירות של טד יוהו. לאחר שיוהו נבחר אל הקונגרס של ארצות הברית, בשנים 2013–2019 הייתה סגנית ראש הסגל שלו. בשנת 2019 עזבה קאמק את משרדו של יוהו בגבעת הקפיטול ושבה לפלורידה. היא הכריזה בדצמבר אותה שנה על כוונתה להתמודד אל בית הנבחרים של ארצות הברית מטעם מחוז הקונגרס השלישי של פלורידה, אותו ייצג יוהו. יוהו התחייב שלא להתמודד מחדש לקונגרס ב-2020, בשל הבטחתו לשרת בבית הנבחרים ארבע תקופות כהונה בלבד (שמונה שנים). עם הכרזתה כי תתמודד אל מושבו של יוהו בבחירות הכלליות, נחשבה קאמק למתמודדת מובילה אל בית הנבחרים שכן מחוז הקונגרס השלישי הוא מעוז מובהק של המפלגה הרפובליקנית. בספטמבר 2020 זכתה קאמק לתמיכתו של נשיא ארצות הברית דונלד טראמפ. לאחר זכייתה במועמדות הרפובליקנית בבחירות המקדימות, ייסדה קאמק ועדת פועלה פוליטית (Political action committee). ביום הבחירות בנובמבר גברה על אדם כריסטנסן, מועמד המפלגה הדמוקרטית. כהונתה החלה עם התכנסות הקונגרס ה-117 של ארצות הברית ב-3 בינואר 2021. קאט קאמק תומכת מובהקת בישראל, ולאחר שנבחרה לקונגרס הצהירה שתתלה בפתח משרדה את דגל ישראל לצד דגל ארצות הברית. מדיה וקבצים בנושא קאט קאמק בוויקישיתוף אתר האינטרנט הרשמי של קאט קאמק לבית הנבחרים האמריקאי (באנגלית) קאט קאמק, ברשת החברתית אקס (טוויטר) קאט קאמק, באתר המדריך הביוגרפי של הקונגרס של ארצות הברית (באנגלית) Florida’s 3rd Congressional District - Republicans, באתר news4jax.com‏, 22 ביולי 2020 (באנגלית) אנג'ליקה סטביל, Congresswoman-elect Kat Cammack goes from homeless to the House: ‘Only in America’ is this possible, she says, באתר פוקס ניוז, 9 בנובמבר 2020 (באנגלית) "חברת קונגרס: אתלה את דגל ישראל מחוץ למשרד שלי, מול פרצופה של טאליב" ניוזדסק 11.01.2021
Blood, Sweat & Tears (שיר של אווה מקס)

"Blood, Sweat & Tears" הוא סינגל שיווקי, שהוקלט על ידי הזמרת האמריקאית אווה מקס. השיר יצא לאור ב-31 ביולי 2019, על ידי חברות התקליטים אטלנטיק רקורדס. השיר דלף לרשת בסוף שנת 2018. בהתחלה, השיר עצמו היה אמור להיות הסינגל הרשמי השני מתוך אלבום הבכורה של מקס Heaven & Hell, אך מאוחר יותר נגנז לטובת הסינגל "So Am I". בהמשך, הודיעה מקס כי בכוונתה להפיץ אותו כסינגל שיווקי בלבד, תוך שהצהירה כי הוא לא יהיה חלק מאלבום שתוציא. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות. מידע על היצירה "Blood, Sweat & Tears" באתר מיוזיק בריינז סרטון השיר "Blood, Sweat & Tears" באתר יוטיוב אווה מקס, הנרי וולטר, פיטר תומאס, סופיה הופס Ava Max Drops New Tracks 'Freaking Me Out' & 'Blood, Sweat & Tears': Listen (באנגלית) Blood, Sweat & Tears, נבדק ב-2020-11-20 Blood, Sweat & Tears - Single by Ava Max (באנגלית)